CELEX: 32012D0692
Language: fi
Date: 2012-11-06 00:00:00
Title: 2012/692/EU: Komission täytäntöönpanopäätös, annettu 6 päivänä marraskuuta 2012 , päätöksen 2006/766/EY liitteiden muuttamisesta sellaisia kolmansia maita ja alueita, joista simpukoiden, piikkinahkaisten, vaippaeläinten, merikotiloiden ja kalastustuotteiden tuonti ihmisravinnoksi on sallittua, koskevissa luetteloissa olevien kohtien osalta (tiedoksiannettu numerolla C(2012) 7696)  ETA:n kannalta merkityksellinen teksti

8.11.2012   
            
            
               FI
            
            
               Euroopan unionin virallinen lehti
            
            
               L 308/25
            
         KOMISSION TÄYTÄNTÖÖNPANOPÄÄTÖS,
   annettu 6 päivänä marraskuuta 2012,
   päätöksen 2006/766/EY liitteiden muuttamisesta sellaisia kolmansia maita ja alueita, joista simpukoiden, piikkinahkaisten, vaippaeläinten, merikotiloiden ja kalastustuotteiden tuonti ihmisravinnoksi on sallittua, koskevissa luetteloissa olevien kohtien osalta
   (tiedoksiannettu numerolla C(2012) 7696)
   (ETA:n kannalta merkityksellinen teksti)
   (2012/692/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon ihmisravinnoksi tarkoitettujen eläinperäisten tuotteiden virallisen valvonnan järjestämistä koskevista erityissäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 854/2004 (1) ja erityisesti sen 11 artiklan 1 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 854/2004 säädetään, että eläinperäisiä tuotteita voidaan tuoda ainoastaan sellaisesta kolmannesta maasta tai kolmannen maan osasta, joka on kyseisen asetuksen mukaisesti laaditussa luettelossa.
            
         
               (2)
            
            
               Asetuksessa (EY) N:o 854/2004 säädetään myös, että kun tällaisia luetteloja laaditaan ja saatetaan ajan tasalle, on kiinnitettävä huomiota kolmansissa maissa tehtyihin unionin tarkastuksiin ja kolmansien maiden toimivaltaisten viranomaisten antamiin takeisiin, jotka koskevat rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29 päivänä huhtikuuta 2004 annetussa Euroopan parlamentin ja neuvoston asetuksessa (EY) N:o 882/2004 (2) vahvistettujen unionin rehu- ja elintarvikelainsäädännön sekä eläinten terveyttä koskevien sääntöjen noudattamista tai vastaavien sääntöjen olemassaoloa.
            
         
               (3)
            
            
               Sellaisia kolmansia maita ja alueita, joista simpukoiden, piikkinahkaisten, vaippaeläinten, merikotiloiden ja kalastustuotteiden tuonti on sallittua, koskevien luetteloiden vahvistamisesta 6 päivänä marraskuuta 2006 tehdyssä komission päätöksessä 2006/766/EY (3) luetellaan ne kolmannet maat, jotka täyttävät asetuksessa (EY) N:o 854/2004 tarkoitetut perusteet ja jotka siitä syystä pystyvät takaamaan, että kyseiset unioniin viedyt tuotteet täyttävät unionin lainsäädännössä kuluttajien terveyden suojelemiseksi asetetut terveyttä koskevat edellytykset. Kyseisen päätöksen liitteessä I on luettelo kolmansista maista, joista on lupa tuoda simpukoita, piikkinahkaisia, vaippaeläimiä ja merikotiloita, ja sen liitteessä II on luettelo kolmansista maista ja alueista, joista on lupa tuoda ihmisravinnoksi tarkoitettuja kalastustuotteita. Mainituissa luetteloissa esitetään myös rajoitukset, jotka koskevat kyseistä tuontia tietyistä kolmansista maista.
            
         
               (4)
            
            
               Komissio suoritti 23 päivän marraskuuta ja 2 päivän joulukuuta 2010 välisenä aikana Kroatiassa tarkastuksen unioniin vietäväksi tarkoitettujen elävien simpukoiden tuotannon valvontajärjestelmien arvioimiseksi. Tällöin havaittiin useita puutteita, jotka on sittemmin korjattu. Kyseisessä kolmannessa maassa nykyisin käytössä olevat valvontajärjestelmät tarjoavat riittävät takeet, joilla varmistetaan asianmukainen kuluttajien terveyden suojelu, kun on kyse simpukoiden viennistä Kroatiasta unioniin. Kroatia olisi sen vuoksi sisällytettävä päätöksen 2006/766/EY liitteessä I olevaan luetteloon.
            
         
               (5)
            
            
               Komissio suoritti 25 ja 28 päivän huhtikuuta 2012 välisenä aikana Bruneissa tarkastuksen unioniin vietäväksi tarkoitettujen kalastustuotteiden tuotannon valvontajärjestelmän arvioimiseksi. Sellaisia puutteita, joilla katsottaisiin olevan merkittäviä vaikutuksia kuluttajien terveyden suojeluun, ei havaittu kyseisen tarkastuksen aikana vesiviljelytuotteiden tuotannon suhteen. Brunei olisi sen vuoksi sisällytettävä päätöksen 2006/766/EY liitteessä II olevaan kolmansien maiden luetteloon, samoin kuin maininta siitä, että kyseisestä kolmannesta maasta on sallittua tuoda unioniin ainoastaan vesiviljelytuotteita.
            
         
               (6)
            
            
               Komissio suoritti tarkastuksen Togossa 8 ja 11 päivän kesäkuuta 2009 välisenä aikana. Elävien hummerien vientiä koskevat viralliset tarkastukset ja hygieniatodistukset todettiin tyydyttäviksi, mutta puutteita havaittiin unioniin vietäväksi tarkoitettujen savustettujen kalastustuotteiden valvontajärjestelmässä. Kyseiset puutteet huomioon ottaen päätöksen 2006/766/EY, sellaisena kuin se on muutettuna komission päätöksellä 2009/951/EU (4), liitteessä II olevaan luetteloon sisällytettiin Togo sekä maininta, jonka mukaan kyseisestä kolmannesta maasta on sallittua tuoda unioniin ainoastaan eläviä hummereita.
            
         
               (7)
            
            
               Komission Togoon tekemän tarkastuksen aikana havaittujen puutteiden johdosta ryhdyttiin myöhemmin toimenpiteisiin. Käyttöön otettiin valvontajärjestelmiä, joilla tehdään savustettujen kalastustuotteiden mikrobi- ja kemiallisia analyyseja. Toimivaltaisen viranomaisen toimittamat analyysiraportit ja muut tiedot tarjoavat riittävät takeet, joilla varmistetaan asianmukainen kuluttajien terveyden suojelu, kun on kyse kaikista Togosta unioniin vietävistä ihmisravinnoksi tarkoitetuista kalastustuotteista lukuun ottamatta eläviä, jäähdytettyjä, pakastettuja tai jalostettuja simpukoita, piikkinahkaisia, vaippaeläimiä ja merikotiloita.
            
         
               (8)
            
            
               Alankomaiden kuningaskunnan sisäisen muutoksen seurauksena Alankomaiden Antillit ei 10 päivästä lokakuuta 2010 lähtien ole ollut olemassa kuningaskuntaan kuuluvana autonomisena maana. Samana päivänä Curaçaolle ja Sint Maartenille annettiin autonomisen maan asema Alankomaiden kuningaskunnassa ja Bonairesta, Sint Eustatiuksesta ja Sabasta tuli Alankomaiden kuningaskunnan eurooppalaisen osan erityisasemassa olevia kuntia.
            
         
               (9)
            
            
               Bonaire, Sint Eustatius ja Saba sisältyvät kuitenkin edelleen Euroopan unionin toiminnasta tehdyn sopimuksen liitteessä II olevaan merentakaisten maiden ja alueiden luetteloon. Ne ovat siten merentakaisia maita ja alueita, joihin sovelletaan mainitun perussopimuksen neljännen osan määräyksiä.
            
         
               (10)
            
            
               Koska kyseiset alueet ovat osa Alankomaiden kuningaskunnan eurooppalaista osaa, Alankomaat vastaa perussopimusten täytäntöönpanosta kyseisten alueiden osalta, ja terveysnäkökohtiin liittyvistä toimivaltaisen viranomaisen tehtävistä kyseisissä erityisasemassa olevissa kunnissa huolehtivat Alankomaiden toimivaltaiset viranomaiset. Alankomaiden toimivaltaiset viranomaiset ovat toimittaneet komissiolle tarvittavat tiedot, jotka osoittavat, että Bonairessa, Sint Eustatiuksessa ja Sabassa käytössä olevat terveystarkastusjärjestelmät antavat riittävät takeet unionin asettamien vaatimusten täyttymisestä. Esitetyt tiedot osoittavat myös, että kyseisillä viranomaisilla on sama oikeudellinen toimivalta suorittaa tarkastuksia kuin Alankomaiden Antillien toimivaltaisella viranomaisella oli aiemmin ja että samat velvollisuudet sitovat elintarvikealan toimijoita. Lisäksi edellä mainituista tiedoista käy ilmi, että näissä erityisasemassa olevissa kunnissa tehtävät viralliset terveystarkastukset jatkuvat samantasoisina kuin Alankomaiden Antillien ollessa olemassa.
            
         
               (11)
            
            
               Sen vuoksi päätöstä 2006/766/EY olisi muutettava.
            
         
               (12)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2006/766/EY seuraavasti:
   
               1)
            
            
               Lisätään liitteeseen I Grönlantia ja Jamaikaa koskevien kohtien väliin seuraava kohta:
               
                           ”HR
                        
                        
                           KROATIA
                        
                        
                           Sovellettava vain siihen saakka, kunnes kyseinen liittymässä oleva valtio tulee unionin jäsenvaltioksi.”
                        
                     
         
               2)
            
            
               Muutetaan liite II seuraavasti:
               
                           a)
                        
                        
                           Lisätään Beniniä ja Brasiliaa koskevien kohtien väliin seuraava kohta:
                           
                                       ”BN
                                    
                                    
                                       BRUNEI
                                    
                                    
                                       Ainoastaan vesiviljelytuotteet.”
                                    
                                 
                     
                           b)
                        
                        
                           Lisätään Brasiliaa ja Bahamaa koskevien kohtien väliin seuraava kohta:
                           
                                       ”BQ
                                    
                                    
                                       BONAIRE, SINT-EUSTATIUS, SABA”
                                    
                                    
                                        
                                    
                                 
                     
                           c)
                        
                        
                           Korvataan Togoa koskeva kohta seuraavasti:
                           
                                       ”TG
                                    
                                    
                                       TOGO”
                                    
                                    
                                        
                                    
                                 
                     
         2 artikla
   Tämä päätös on osoitettu kaikille jäsenvaltioille.
   
      Tehty Brysselissä 6 päivänä marraskuuta 2012.
      
         
            Komission puolesta
         
         Maroš ŠEFČOVIČ
         
            Varapuheenjohtaja
         
      
   
   
      (1)  EUVL L 139, 30.4.2004, s. 206.
   
      (2)  EUVL L 165, 30.4.2004, s. 1.
   
      (3)  EUVL L 320, 18.11.2006, s. 53.
   
      (4)  EUVL L 328, 15.12.2009, s. 70.